*Para outros artigos de entidades numismáticas coa palabra "gabinete", véxanse as páxinas de homónimos Gabinete, e Gabinete de Medallas e Gabinete numismático.*

O **Gabinete Numismático de Oslo** (en noruegués: *Myntkabinettet*), tamén coñecido como **Gabinete Numismático da Universidade de Oslo** (*Universitetets Myntkabinett*) é unha colección pública de moedas e unha institución museística establecida en Oslo, Noruega, en 1817.

En 1999 o *Myntkabinettet* pasou a formar parte da rede de museos de historia cultural da Universidade de Oslo e en 2004 integrouse no Museo de Historia Cultural.

Historia
--------

O Gabinete Numismático da Universidade de Oslo fundouse en 1817, a partir da adquisición de 6.000 moedas antigas procedentes da colección real de Copenhague, por iniciativa de Georg Sverdrup, profesor de grego, bibliotecario da universidade e un dos asinantes da constitución norueguesa.

Entre 1830 e 1876, coincidindo co período de C. A. Holmboe como segundo director do Gabinete, os fondos da colección aumentaron desde as 9.000 pezas ata superar as 43.000, grazas, en parte, á adquisición de varios dos maiores tesouros de moedas norueguesas da época viquinga, entre os que destacan os coñecidos como tesouro Dæli e tesouro Årstad.

Foto antiga do interior do **Gabinete Numismático de Oslo**
A partir da década de 1920 a colección seguiu incrementándose a través de novos achados monetarios, adquisicións e diversas doazóns. Unhas das adquisicións máis importantes deste períoro foron a de Fridtjof Nansen e Roald Amundsen, constituída por medallas e condecoracións, e a de Frederik Schjöth, de moedas chinesas.

Xunto coa colección de antigüidades, o gabinete numismático ocupou diversas instalacións universitarias e, cando en 1952 se inaugurou a nova sede da Universidade de Oslo no centro da cidade, este foi instalado na *Domus Academica*, coñecida como o "Edificio do Reloxo". Ao inaugurarase en 1904 o novo edificio do Museo de Historia Cultural, o Gabinete Numismático pasou a instalarse nel.

A colección
-----------

A colección actual consta de arredor de 250.000 obxectos relacionados coa moeda, procedentes de todo o mundo e representativos de todas as etapas históricas, e o Gabinete conta cunha biblioteca especializada de 8.000 volumes.

As moedas da Antiga Roma e da Antiga Grecia acadan a cantidade de 20.000 pezas. A moeda viquinga está representada por uns 5.000 exemplares de diversos territorios europeos e arredor de 20.000 norueguesas, a maior parte delas procedentes de diversos achados. Cómpre, a este respecto, ter en conta que o Estado noruegués ten a propiedade de todas as moedas anteriores a 1650 atopadas en achados monetarios, en virtude da Lei do patrimonio cultural do 9 de xuño de 1978.

O *Myntkabinettet* alberga tamén diversas coleccións de moedas norueguesas e europeas de épocas máis recentes, así como outras moedas, medallas, billetes e condecoracións de todo o mundo.

Notas
-----

1. 1 2 3  "Myntkabinettet" *Oslo Byleksikon*.
2. 1 2  "Universitetets Myntkabinett". *Store Norske Leksikon*.
3. 1 2 3 4 5 6  "The Coin Cabinet". *Museum of Cultural History*.
4. 1 2  Løvhaug, J. W. (2012).
5. ↑  "Myntkabinettet". *Kulturhistorisk museum*.

Véxase tamén
------------

### Outros artigos

* Lista de museos numismáticos
* Kolbjørn Skaare

### Bibliografía

* Løvhaug, J. W. (2012). "100 år med Historisk museum" ["100 anos do Museo Histórico"]. En *Apollon. Forskningsmagasinet*. 1 de febreiro.

### Ligazóns externas

* Espazo do *Myntkabinettet* na web do *Kulturhistorish museum*

| * v
* c
* e
Museos numismáticos |
| --- |
| Europa | 
* Colección Real de Moedas e Medallas de Dinamarca
* Departamento de Moedas e Medallas do Museo Británico
* *Gabinet Numismàtic de Catalunya*
* Gabinete de Medallas da Biblioteca Nacional de Francia
* Gabinete de Medallas da Biblioteca Real de Bélxica
* Gabinete de Moeda Oriental de Jena
* Gabinete Numismático da Casa da Moeda de Polonia
* Gabinete Numismático da Universidade de Uppsala
* Gabinete Numismático de Berlín
* Gabinete Numismático de Dresden
* Gabinete Numismático de Oslo
* Gabinete Numismático do Porto
* Museo Arqueolóxico Nacional de España
* Museo Ashmolean
* Museo Casa de la Moneda (Madrid)
* Museo da Ceca de Roma
* Museo da *Monnaie de Paris*
* Museo de Moedas e Medallas de Xoán Paulo II
* Museo da Real Casa da Moeda de Segovia
* Museo da Sociedade Portuguesa de Numismática
* Museo de Papel Moeda do Banco Xónico
* Museo de Selos e Moedas de Mónaco
* Museo do Banco Nacional de Bélxica
* Museo do Diñeiro de Feodosia
* Museo do Diñeiro de Zürich
* Museo do Diñeiro do Banco Central de Montenegro
* Museo Filatélico e Numismático da Cidade do Vaticano
* Museo Fitzwilliam
* Museo Monetario Cantonal de Lausana
* Museo Numismático de Atenas
* Museo Numismático de Lobios
* Gabinete Numismático de Viena
* Museo de Pontevedra

 |
| América | 
* *Chase Manhattan Money Museum*
* Colección Numismática Nacional dos EEUU
* Museo da *American Numismatic Association*
* Museo da *American Numismatic Society*
* Museo da Casa da Moeda da República Arxentina
* Museo da Sociedade Numismática Brasileira
* Museo das Finanzas dos Estados Unidos
* Museo do Banco do Canadá
* Museo Numismático do Banco Central de Chile

 |
| Asia | 
* Museo da Moeda do Banco do Xapón
* Museo Monetario do Banco da Reserva da India
* Museo Numismático da China

 |
| Véxase tamén | 
* Asociacións numismáticas
* Casas de moeda
* Coleccionismo de moedas

 |

|  |  |
| --- | --- |
| Control de autoridades | 
* Wd: Q11123349
* WorldCat
* VIAF: 6739149368852685980004

 |